نبت عح

نبت عح كانت واحده من بنات الملك أمنحتب التالت من الأسره التمنتاشر ومراته العظيمه الملكيه تى، وكانت أخت اخناتون الصغيره.

 السيره الذاتيه 
اسم نبت عح معناه ست القصر. اسمها، زي اسم أختها الكبيره حنوت تا نب، كان بيستخدم كتير كلقب للملكات. هي ممكن تكون من أصغر أولاد الملك والملكه، لأنها مش بتظهر على الآثار اللي بيظهر عليها أخواتها الكبار. هي متصوره على تمثال ضخم من مدينه هابو.Aidan Dodson & Dyan Hilton, The Complete Royal Families of Ancient Egypt, Thames & Hudson (2004), p.156 التمثال الضخم ده اللي ارتفاعه 7 متر فيه أمنحتب التالت وتى قاعدين جنب بعض، "وتلاته من بناتهم واقفين قدام العرش - حنوت تا نب، الأكبر والسليمه، في النص؛ نبت عح على اليمين؛ وواحده تانيه، اسمها متكسر، على الشمال."O'Connor, David & Cline, Eric., Amenhotep III: Perspectives on his Reign, University of Michigan, 1998. p.7

على عكس أخواتها سات آمون وإسيت، هي عمرها ما اترفعت لمرتبه الملكه، ولقبها الوحيد المعروف هو بنت الملك اللي بيحبها (اللقب العادى بتاع الأميرات يعنى). ده، مع حقيقه إنها بعد وفاه أمنحتب التالت مبقتش مذكوره، بيخلينا نفكر إنها ماتت في سن صغير. كان فيه اقتراح إنها اتسمت من جديد خلال إصلاحات آتون اللي بدأها أخوها، وإنها هي نفس الأميره باكت اتون اللي عمرها ما كانت مذكوره قبل الإصلاحات دى.Joyce Tyldesley: Nefertiti – Egypt's Sun Queen, Viking Adult (1999), p.136.

الموميا المعروفه باسم الست الصغيره اتعرفت إنها أم توت عنخ امون. نبت عح أو باكت اتون اعتبروا ممكن واحده منهم تكون صاحبه الموميا دي.

 المراجع 

 المراجع 

تصنيف:نساء مصريات في القرن 14 ق.م
تصنيف:أميرات الأسرة التمنتاشر
تصنيف:أولاد أمنحتب التالت
تصنيف:أميرات الأسره التمنتاشر